અહીં વડાપ્રધાન નરેન્દ્ર મોદીએ કહ્યું હતું કે, સૌની માફક મને પણ દિવાળીનો તહેવાર પોતાના પરિવાર સાથે ઉજવવાની ઇચ્છા થાય છે, આથી જ હું અહીં આવું છું. તમે સૌ(ભારતીય સેનાના જવાનો) મારા માટે પરિવાર સમાન છો. જ્યારે હું જવાનો અને સૈનિકો સાથે સમય પસાર કરું છું ત્યારે મારામાં નવી ઊર્જા આવે છે. સાથે જ પીએમ મોદીએ કઠોર પરિસ્થિતિમાં જવાનોએ કરેલ ત્યાગ અને તપસ્યાના પણ વખાણ કર્યા હતા. તેમણે આગળ કહ્યું હતું કે, કેન્દ્ર સરકાર સશસ્ત્ર દળોના કલ્યાણ અને સુધારણા માટે કટિબદ્ધ છે. તેમણે OROPના અમલીકરણનો પણ ઉલ્લેખ કર્યો હતો. તેમણે જણાવ્યું હતું કે, સશસ્ત્ર દળોમાંથી પોતાની ફરજ પૂરી કરીને નીકળેલ જવાનો ઉત્તમ યોગા ટ્રેનર બની શકે છે.